EkBass/fiwiki-20250220-pages-articles huggingface dataset:
Moyamban piirikunta

Moyamban piirikunta () on yksi neljästä Sierra Leonen Eteläisen maakunnan piirikunnasta, aluehallinnon toisen tason alueesta. Sen pinta-ala on 6 902 neliökilometriä. Piirikunta rajautuu lännessä Atlantin valtamereen. Luoteessa naapurina on Läntisen alueen maaseudun, pohjoisessa Port Lokon ja Tonkoilin sekä idässä Bon piirikunnat. Moyamban piirikunnan hallintokeskus on Moyamban kaupunki (11 485 as. vuonna 2004). Muita kaupunkeja piirikunnassa ovat Mano, Njala, Rotifunk, Shenge ja Taiama. Piirikunnan väkiluku on kehittynyt seuraavasti: 167 425 as. (1963), 188 745 as. (1974), 250 514 as. (1985), 260 910 as. (2004) ja 318 064 asukasta (VL2015). Vuonna 2015 Bon piirikunnassa asui 4,5 prosenttia Sierra Leonen väestöstä. Etnisesti väestön pääosan (60 %) muodostavat mendet ja lisäksi piirikunnassa on sherbroja, temnejä ja lokoja. Piirikunnassa on timantti- ja kultakaivoksia, harjoitetaan maanviljelyä ja hoidetaan öljypalmuviljelmiä. ==Päällikkökunnat== Piirikunta on jaettu paikallishallintoa varten 14 päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Bagruwa (Bagruna) Sembehun Bumpeh (Bumpe) Rotifunk Dasse Mano Fakunya Gandohun Kagboro Shenge Kaiyamba Moyamba Kamajei Senehun Kongbora Bauya Kori (Fori) Taiama Kowa Njama Lower Banta (Banta) Gbangbantoke (Gbangbatok) Ribbi Bradford Timdale Bomotoke Upper Banta Mokelle ==Lähteet== Luokka:Sierra Leonen piirikunnat
Silver (yhtye)

Silver on norjalainen glam punk -yhtye, joka perustettiin Moissa vuonna 1996. Bändin jäsenet tulevat kristillisistä taustoista ja kristilliset teemat näkyvät sanoituksissa jonkin verran. Yhtyeen ensimmäinen julkaisu Billboard Blackout EP ilmestyi vuonna 2000. Yhtye voitti ”Zoom 2000” -kilpailun ja pääsi myöhemmin Zoom-kiertueelle Norjaan, Englantiin ja Skotlantiin keväällä 2001. Vuonna 2001 julkaistiin Riot 1-2-3 EP. Esikoisalbumi White Diary ilmestyi vuonna 2004, ja siltä julkaistiin singlet ”Angels Calling”, ”The Sin Fix Journal” ja ”Funeral Class One”. "Angels Calling" -kappaleesta tuli hitti ja kenties yhtyeen tunnetuin kappale soiden jatkuvasti radiossa ja TV:ssä, mutta balladi ei koskaan uponnut täysin kovanluokan Silver-faneille. Silver soitti noin 220 konserttia kotimaassa ja ulkomailla (Saksa, Englanti, Japani, Italia, Itävalta, Suomi, USA, Ruotsi, Tanska, Alankomaat, Slovenia, Skotlanti) vuosina 2001–2006. Näihin sisältyi esiintymiset Roskildessa vuonna 2004 ja Italian TV:ssä. Vuonna 2004 yhtye voitti norjalaisen musiikkipalkinnon Alarmprisenin. Yhtyeen toinen albumi World Against World julkaistiin toukokuussa 2006, jonka kappale ”The Personal Decay” julkaistiin singlenä ja siitä kuvattiin musiikkivideo. Vuonna 2008 julkaistiin yhtyeen toistaiseksi viimeinen albumi Wolf Chasing Wolf. Vuonna 2014 yhtye palasi ”March Brown” -singlellä. == Diskografia == === Albumi === * * * === EPt === * * === Singlet === * ”Intimate Cussing” (2004) * ”Angels Calling” (2004) * ”The Sin Fix Journal” (2004) * ”Funeral Class One” (2004) * ”Pick Up Your Life” (2008) * ”March Brown” (2014) == Lähteet == == Aiheesta muualla == * Yhtyeen virallinen sivusto * Bändin Myspace-sivut Luokka:Norjalaiset punkyhtyeet
Elpida Memory

Elpida Memory, Inc. () oli japanilainen DRAM-muistiteknologiaa valmistava ja kehittävä yhtiö. Yhtiön perustivat NEC ja Hitachi vuonna 1999 nimellä NEC- Hitachi Memory Inc ja nimi muutettiin vuonna 2000. Hitachin, Mitsubishi Electricin ja NECin DRAM-muistien valmistus siirtyivät Elpida Memory -yhtiölle. Yhtiö omisti enemmistöosuuden taiwanilaisesta Rexchip Electronics -yhtiöstä. Yhtiö ajautui konkurssiin vuonna 2012. Micron Technology osti yhtiön vuonna 2013. == Lähteet == Luokka:Japanilaiset elektroniikkayhtiöt Luokka:Puolijohdevalmistajat
Eero Vasa

Eero Vasa (s. 1. helmikuuta 1997) on suomalainen tennispelaaja. Vasa teki debyyttinsä Suomen Davis Cup -joukkueessa vuoden 2016 Davis Cupissa maaliskuussa 2016 Zimbabwea vastaan. Vuoden 2017 Davis Cupissa hän pelasi helmikuussa Georgiaa vastaan ja huhtikuussa Madagaskaria vastaan. Vasa on hävinnyt kaikki kolme pelaamaansa Davis Cup -ottelua. Vasa voitti kesäkuussa 2020 ulkokenttien Suomen mestaruuden nelinpelissä yhdessä parinsa Patrick Kaukovallan kanssa voittamalla parin Ilari Vesanen/Mikko Rouvala lukemin 4–6, 6–2 ja 10–7. Vasa opiskelee University of Central Floridassa Yhdysvalloissa. == Lähteet == Luokka:Suomalaiset tennispelaajat Luokka:Vuonna 1997 syntyneet Luokka:Elävät henkilöt
Musidora

Musidora, oik. Jeanne Roques (23. helmikuuta 1889 Pariisi, Ranska – 7. joulukuuta 1957 Pariisi, RanskaLes Gens du Cinema, viitattu 3.2.2017), oli ranskalainen tanssityttö ja sittemmin mykkäelokuvien näyttelijä.Thurman s. 326 Musidora aloitti näyttämöuran 1910 ja kirjoitti samalla teatteriarvosteluja. Hän esitti Irma Vepiä Louis Feuilladen 12-jaksoisessa elokuvassa Vampyyrit (Les Vampires, 1915–1916), jonka ansiosta hänestä tuli tähti.Thurman s. 329 Hän näytteli pääosaa myös Coletten kahden Minne-romaanin pohjalta käsikirjoitetussa elokuvassa L'Ingénue libertineThurman s. 343. Hänestä tuli myöhemmin aikansa valkokankaan johtava tähti, ja hän tuotti elokuvansa itse. Elokuvaan La Flamme cachée Colette teki käsikirjoituksenThurman s. 347. Musidora kuului Coletten tuttavapiiriin, ja ensimmäisen maailmansodan syttyessä hän asettui asumaan yhteistalouteen, johon kuului Coletten lisäksi kaksi muuta, Coletten läheinen ystävä Mamita sekä naapuri, kirjailija Annie de Pène.Thurman s. 326, 329 ==Lähteet== * Thurman, Judith: Colette: Intohimon salaisuudet, WSOY, 2001. ISBN 951-0-25340-5. ===Viitteet=== ==Aiheesta muualla== Luokka:Ranskalaiset näyttelijät Luokka:Vuonna 1889 syntyneet Luokka:Vuonna 1957 kuolleet
Rautatienkatu (Oulu)

Rautatienkatu on katu Oulun keskustan ruutukaava-alueen kaakkoislaidalla. Kadun koillinen päätepiste on Vaaran kaupunginosassa Heikinkadun, Tulliväylän ja Kajaanintien risteyksessä, josta tie kulkee rautatieaseman ohitse ja jatkuu Saaristonkadun yli, Lyötynpuiston vierestä Vanhatullin kaupunginosan kautta Limingantulliin, jossa se päättyy Limingantiehen. Tie kulkee koko matkan Oulun ratapihan vieressä, ratapihan luoteispuolella. Aiemmin Itäinen aitakatu -nimellä tunnettu katu nimettiin Rautatienkaduksi () vuoden 1907 asemakaavan hyväksymisen yhteydessä, jolloin vanhoja pidempiä kadunnimiä muutettiin lyhyemmiksi. Koko matkaltaan kaksikaistainen Rautatienkatu on Aleksanterinkadun ja Uudenkadun ohella ajoneuvoliikenteen kannalta merkittävä lounas–koillinen-suuntainen yhteys, ja merkittävä osa Etu-Lyötyn liikenteestä kulkee sen kautta. Oulun joukkoliikenteen citybussireitit kulkevat Rautatienkadun kautta, ja sen varrella kulkee myös kevyenliikenteenväylä. Pohjoispäässään Rautatienkadun ympäristö on leimallisesti keskustan reuna- aluetta, eikä sen varrella ole merkittäviä kauppaliikkeitä. Saaristonkadun eteläpuolella sen varrella on lähinnä asuntoja ja aivan eteläpäässä myös teollisuutta. ==Kuvia== Tiedosto:Rautatienkatu Oulu 20160505 02.jpg|Rautatienkadun koillispää Tiedosto:Rautatienkatu Oulu 20090920.JPG|Rautatienkadun koillispää Tiedosto:Rautatienkatu-Saaristonkatu crossing in Oulu July2008.jpg|Rautatienkadun ja Saaristonkadun risteys kuvattuna koillisen suuntaan Tiedosto:Rautatienkatu Oulu 20140412.JPG|Rautatienkadun uudempaa osuutta Etu-Lyötyssä ==Lähteet== ==Aiheesta muualla== Luokka:Vaara Luokka:Oulun kadut Luokka:Vanhatulli Luokka:Limingantulli
Bioeroosio

Bioeroosio on kallioperän eroosiota biologisten tekijöiden vaikutuksesta. Kasvien juuret rikkovat kalliota, jolloin tapahtuu mekaanista rapautumista. Kasvien juurista liukenee veteen aineita, jotka kuluttavat kallioperää, jolloin tapahtuu kemiallista rapautumista. Kemiallista rapautumista tapahtuu myös siten, että kasvien ja eläinten jäänteistä liukenee veteen kallioperää kuluttavia aineita. == Katso myös == * Rapautuminen == Lähteet == == Aiheesta muualla == Luokka:Geologiset prosessit Luokka:Eroosio
Rautatienkatu

Rautatienkatu voi tarkoittaa muun muassa seuraavia teitä tai katuja: * Rautatienkatu, katu Forssassa * Rautatienkatu, katu Haminassa * Rautatienkatu, katu Hyvinkäällä * Rautatienkatu, katu Hämeenlinnassa * Rautatienkatu, katu Iitin Kausalassa * Rautatienkatu, katu Kankaanpäässä * Rautatienkatu, katu Kokkolassa * Rautatienkatu, katu Kotkassa * Rautatienkatu, katu Kouvolassa * Rautatienkatu, katu Kristiinankaupungissa * Rautatienkatu, katu Lahdessa * Rautatienkatu, katu Lieksassa * Rautatienkatu, katu Lohjalla * Rautatienkatu, katu Loimaalla * Rautatienkatu, katu Loviisassa * Rautatienkatu, katu Nokialla * Rautatienkatu, katu Oulaisissa * Rautatienkatu, katu Oulussa * Rautatienkatu, katu Pietarsaaressa * Rautatienkatu, katu Raumalla * Rautatienkatu, katu Suonenjoella * Rautatienkatu, katu Tammisaaressa Raaseporissa * Rautatienkatu, katu Tampereella * Rautatienkatu, katu Vaasassa * Rautatienkatu, katu Viialassa Akaassa * Rautatienkatu, katu Äänekoskella == Katso myös == * Rautatiekadut, Pohjoinen ja Eteläinen Rautatiekatu, katuja Helsingissä.
Fototropismi

FototropismiTieteen termipankki 3.02.2017: Biologia:fototropismi on kasvin ominaisuus, jossa kasvin lehdet ja yläosa kääntyvät kohti valoa ja juuret pois päin valosta. Tämän vuoksi sanotaan, että kasvin yläosa on positiivisesti fototroofinen ja juuristo negatiivisesti fototroofinen. Lehtien kääntymisen valoon päin aiheuttaa auksiinihormoni. Varjon puolella on enemmän auksiinia, joka kiihdyttää kasvua varjon puolella ja täten varsi kääntyy varjosta pois päin. == Lähteet == Luokka:Kasvifysiologia
Lepäsinjoki

Lepäsinjoki () on Suomenlahteen laskeva joki Leningradin alueen Lomonosovin piirissä Venäjällä. Sen pituus on 29 kilometriä ja valuma-alueen laajuus 101 neliökilometriä. Joki saa alkunsa Tammenkonnun suolta ja laskee Suomenlahteen Lepäsin taajamassa. Sen kalalajeja ovat hauki, ahven ja särki. Lepäsinjoen suistossa kutevat sorva, törö ja kuore. ==Lähteet== Luokka:Leningradin alueen joet Luokka:Suomenlahteen laskevat vesistöt Luokka:Venäjän vesistöt
Mattru Jong

Mattru Jong tai joskus lyhyemmin Matru (Mattru), on kaupunki ja piirikuntansa hallinnollinen keskus Sierra Leonen Eteläisessä maakunnan Bonthen piirikunnan 33 524 asukkaan Jongin päällikkökunnassa (VL 2015). Kaupunki sijaitsee sisämaassa Taiajoen alajuoksun varrella. Vuoden 2004 väestönlaskennassa Mattru Jongin väkiluku oli 7 647. == Lähteet == Luokka:Sierra Leonen kaupungit
Varigin lento 254

Varigin lento 254 oli Varigin Brasilian sisäinen reittilento São Paulosta Belémiin useiden välipysähdysten kautta. Lentoa operoinut Boeing 737-241 teki pakkolaskun viidakkoon 3. syyskuuta 1989, kun sen polttoaine oli päässyt loppumaan virheellisen lentoreitin takia. { "type": "FeatureCollection", "features": [ { "type": "Feature", "properties": {}, "geometry": { "type": "LineString", "coordinates": [ [ -47.933349609375, -19.745862671948 ], [ -46.6259765625, -23.563357737931 ] ] } }, { "type": "Feature", "properties": {}, "geometry": { "type": "LineString", "coordinates": [ [ -47.92236328125, -19.756041116172 ], [ -48.2958984375, -18.947531061346 ], [ -49.2626953125, -16.656585812657 ], [ -47.8564453125, -15.855012988233 ] ] } }, { "type": "Feature", "properties": {}, "geometry": { "type": "LineString", "coordinates": [ [ -47.900390625, -15.812735100448 ], [ -47.4609375, -5.5066396743549 ] ] } }, { "type": "Feature", "properties": {}, "geometry": { "type": "LineString", "coordinates": [ [ -49.081420898438, -5.3671087548429 ], [ -47.466430664062, -5.5584961991808 ] ] } }, { "type": "Feature", "properties": {}, "geometry": { "type": "LineString", "coordinates": [ [ -48.4716796875, -1.4606800694565 ], [ -49.0869140625, -5.320363416386 ] ] } } ] } Onnettomuudessa kuoli yhteensä 13 henkilöä. == Turma == Kello 17.25 lentokone lähti Marabálta, viimeiseltä välipysähdyspaikaltaan ja oli määrä laskeutua Belémiin. Kone suuntasi noustuaan suuntaan 270, eli länteen suunnan 027 sijaan. Miehistö huomasi vikoja vasta, kun he eivät nähneet lentoasemaa. He tekivät täyskäännöksen suuntaan 090. Kone alkoi seurata Xingu-jokea, jota kapteeni luuli Amazoniksi. Kone lensi suuntaan 165, kunnes sen polttoaine loppui ja miehistö teki pakkolaskun viidakkoon. Koneen hylky löydettiin vasta 44 tunnin jälkeen. Yhteensä 13 matkustajaa oli saanut surmansa pakkolaskussa ja pelastajia odottaessa. == Tutkinta == Onnettomuuden aiheutti lentosuunnitelmassa ollut väärinkäsitys. Koneen kurssi oli merkitty numeroin "0270". Tämä tarkoitti 027,0 astetta. Miehistö oli lukenut sen suunnaksi 270. == Lähteet == Luokka:Lento-onnettomuudet Brasiliassa Luokka:Vuoden 1989 lento- onnettomuudet
Bonthen piirikunta

Bonthen piirikunta () on yksi neljästä Sierra Leonen Eteläisen maakunnan piirikunnasta, aluehallinnon toisen tason alueesta. Sen pinta-ala on 3 468 neliökilometriä. Piirikunta rajautuu lounaassa Atlantin valtamereen ja kaakossa Liberiaan. Pohjoisessa naapurina on Moyamban, koillisessa Bon ja kaakossa Pujehunin piirikunta. Bonten piirikuntaan kuuluu useita mantereen lähellä sijaitsevaa saarta. Suurin kaupunki on Sherbron saarella sijaitseva Bonthe (9 975 as., 2015). Piirikunnan hallintokeskus on Mattru Jongin kaupunki (lyhyesti Matru). Muista kaupungeista mainittakoon Gbangbama. Piirikunnan väkiluku on kehittynyt runsaan 50 vuoden aikana seuraavasti: 80 139 as. (1963), 87 561 as. (1974), 105 007 as. (1985), 139 687 as. (2004) ja 200 730 asukasta (VL2015). Vuonna 2015 Bonthen piirikunnassa asui 2,8 prosenttia Sierra Leonen väestöstä. Väestö koostuu pääosin mendeistä ja sherbroista, joista jälkimmäiset ovat seudun alkuperäisväestöä. Sadekausi ajoittuu touko- marraskuulle ja sinä aikana sataa keskimäärin 168 päivänä yhteensä 3 660 millimetriä. Maatalous ja kalastus ovat väestön keskeisimmät elinkeinot. ==Päällikkökunnat== Piirikunta on jaettu paikallishallintoa varten 12 päällikkökuntaan () tai kaupunkialueeseen, jotka ovat: Päällikkökunta Väkiluku (VL2015) Hallinnollinen keskus Bendu-Cha Bendu Bonthe (kaupunki) Bonthe Bum Madina Dema Tissana Imperri Gbangbama Jong Mattru Jong (Matru) Kpanda Kemo Motuo Kwamebai Krim Benduma Nongoba Bullom Gbap Sittia Yonni Sogbini Tihun Yawbeko Talia ==Lähteet== Luokka:Sierra Leonen piirikunnat
Saksan liittopäivävaalit 2009

Saksan liittopäivävaalit 2009 järjestettiin 27. syyskuuta 2009. Vaaleissa annettiin 43 371 190 hyväksyttyä ääntä äänestysaktiivisuuden ollessa 70,8 prosenttia.Election Resources on the Internet Viitattu 3.2.2017. == Tulokset == Kristillisdemokraatit säilyttivät asemansa Saksan suurimpana puolueena, vaikka heidän kannatuksensa olikin pienempi kuin edellisissä liittopäivävaaleissa. Sosiaalidemokraatit saivat historiansa huonoimman vaalituloksen. Vapaademokraatit puolestaan saivat historiansa parhaan tuloksen, ja myös vasemmisto ja vihreät menestyivät. Monien sosiaalidemokraattien kannattajien arveltiin pettyneen puolueensa rooliin Merkelin hallituksen apupuolueena ja äänestäneen siksi vasemmistoa tai jättäneen äänestämättä. Germany Has Voted: Merkel Wins German Election, Has Majority for Center-Right Government Der Spiegel 27.9.2009. Viitattu 3.2.2017. == Hallituksen muodostaminen == Vaalien jälkeen kristillisdemokraattien ja sosiaalidemokraattien suuri koalitiohallitus korvattiin kristillisdemokraattien ja vapaademokraattien porvarihallituksella. Angela Merkel jatkoi liittokanslerina ja uudeksi varakansleriksi nimitettiin Guido Westerwelle. == Lähteet == == Aiheesta muualla == Luokka:Saksan liittopäivävaalit Luokka:Vuoden 2009 vaalit
Kantikylä

Kantikylä eli Peräkylä () on kylä Leningradin alueen Lomonosovin piirin Lepäsin kunnassa Venäjällä. Se sijaitsee lähellä Suomenlahden rantaa 17 kilometriä Lepäsistä länteen. Kylässä on viisi vakituista asukasta (vuonna 2015). Kylä mainitaan vuoden 1792 kartalla venäjänkielisessä muodossa Perekjulja, vuonna 1844 nimellä Novaja ja vuonna 1862 kolmella nimellä Perekjul (Kandakjul, Novoje) . Peter von Köppenin kansatieteellisen kartan mukaan Nowajan asukkaat olivat äyrämöisiä, mutta kartan selitysosan mukaan Peräkylässä asui inkerikkoja. Kaprion luterilaisen seurakunnan kyläluettelon mukaan Peräkylä oli väestöltään suomalainen. Vuonna 1862 kylässä oli 19 taloa ja 72 asukasta, jotka olivat tilanomistajan maaorjia. Kantikylän ohi kulkee Pietarin ja Ruutsian välinen asfaltoitu maantie. Kylästä on linja-autoyhteys Lepäsiin, Lomonosoviin, Pietariin ja Sosnovyi Boriin. Kesäasukkaiden määräksi arvioidaan noin 180 henkeä. Lähistöllä sijaitsee pieni puutarhapalsta-alue ja kolme lomakylää. ==Lähteet== Luokka:Kaprion kylät Luokka:Lomonosovin piiri
Pujehunin piirikunta

Pujehunin piirikunta () on yksi neljästä Sierra Leonen Eteläisen maakunnan piirikunnasta, aluehallinnon toisen tason alueesta. Sen pinta-ala on 4 105 neliökilometriä. Piirikunta rajautuu lounaassa Atlantin valtamereen ja kaakossa Liberian Grand Cape Mountin piirikuntaan. Luoteessa naapurina on Bonthen, pohjoisessa Bon ja koillisessa Keneman piirikunta. Pujehunin piirikunnan hallintokeskus on Pujehunin kaupunki. Muista kaupungeista mainittakoon Bandajuma, Bomi, Gandorhun, Gendema, Masam, Potoru ja Zimmi. Piirikunnan väkiluku on kehittynyt runsaan 50 vuoden aikana seuraavasti: 84 869 as. (1963), 102 741 as. (1974), 117 185 as. (1985), 228 392 as. (2004) ja 345 577 asukasta (VL2015). Vuonna 2015 Pujehunin piirikunnassa asui 4,9 prosenttia Sierra Leonen väestöstä. Väestöstä 87 prosenttia elää maaseudulla. Väestö on eräs maan köyhimmistä ja vähiten kehittyneistä. Piirikunnan elinkeinoista keskeisimpiä ovat kaivostoiminta (erityisesti timanttikaivokset) ja maatalous. Viljelykasveista mainittakoon kassava ja bataatti. Myyntiä varten kasvatetaan kahvia ja kaakaota. Valtio on vuokrannut suuria maa-alueita ulkomaalaisille tahoille kaupallisia öljypalmuviljelmiä varten. Piirikunnan etelärajalla virtaa rajajoki Mano (Gbewa), eteläosia halkoo Moajoki ja luoteisosan läpi laskee Waanjejoki. Rannikon lähellä sijaitsevat Mape ja Mabesi ovat eliölajistoltaan monipuolisia järviä ja niiden alueelle on suunniteltu riistansuojelualuetta tai kansallispuistoa. Moajoen noin 12 neliökilometrin laajuinen, Keneman piirikunnan rajalla sijaitseva, sademetsän peittämä Tiwai-saari (Tiwai Island) on luokiteltu eläimistöltään ja biodiversiteetiltään erittäin merkittäväksi kohteeksi (hotspot) ja on ollut vuodesta 1987 lähtien riistansuojelualue. Se on nostettu mahdollisten tulevien maailmanperintökohteiden ehdokaslistalle Sierra Leonesta. Myös Golan sademetsäkansallispuiston läntisimmät metsät sijaitsevat Pujehunin piirikunnassa. ==Päällikkökunnat== Piirikunta on jaettu paikallishallintoa varten 12 päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Barri Potoru Gallines Perri Blama Kpaka Massam Makpele Zimmi Malen Sahn Mono Sakrim (Mano Sakrim) Gbonjema Panga Kabonde (Kpanga Kagonde) Pujehun Panga Krim Gobaru Pejeh (Futa peje; Peje) Futta Soro Gbema Fairo Sowa Bandajuma Yakemu Kpukumu (Yekomo Kpukumu Krim) Karlu ==Lähteet== Luokka:Sierra Leonen piirikunnat
Karl Harald Söderhjelm

Karl Harald Söderhjelm (26. maaliskuuta 1873 Viipuri – 18. huhtikuuta 1935 Helsinki) oli suomalainen hovioikeudenneuvos ja Helsingin pörssin johtaja.Aikalaiskirja 1934 (Projekt Runeberg)Adelsvapen-Wiki ; Adliga ätten Söderhielm nr 1306 Söderhjelmin vanhemmat olivat prokuraattori Werner Woldemar Söderhjelm ja Amanda Olivia Clouberg. Hän pääsi ylioppilaaksi 1891 Viipurin lyseosta ja hän suoritti Helsingin yliopistossa yleisen oikeustutkinnon ja ylemmän hallintotutkinnon 1895. Söderhjelm sai varatuomarin arvon 1898. Söderhjelm oli lakimiehenä Viipurin hovioikeudessa 1898–1903 ja toimi vt. oikeusneuvosmiehenä ja kunnallispormestarina Viipurissa 1903. Hän oli poliittisista syistä maastakarkotettuna 1905–1905. Suomeen palattuaan Söderhjelm perusti pankkiiriliike Söderhjelm & Thesleffin ja oli sen osakkaana 1905–1907. Hän toimi sitten Viipurin hovioikeudessa kanslistina 1907–1909, notaarina 1909–1911, viskaalina 1911–1913 ja hovioikeudenneuvoksena 1917. Söderhjelm oli muiden Viipurin hovioikeuden jäsenten kanssa 8 kuukautta vankina Krestyn vankilassa Pietarissa 1913–1914 ja oli sen jälkeen estettynä viranhoidosta vuoteen 1917 saakka.Veikko Huuska : Viipurin HO:n tuomarien paluu Krestyn vankilasta, Uusi Suomi Puheenvuoro 5.5.2014 Söderhjelm toimi Helsingin pörssin johtajana vuodesta 1917 alkaen (nimitettiin tehtävään jo 1914). Karl Harald Söderhjelm oli naimisissa vuodesta 1908 Rodny Ester Aline Brunowin (1877–1937) kanssa. Pianotaiteilija Merete Söderhjelm oli heidän tyttärensä. Karl Harald Söderhjelmin sisaruksia olivat professori, diplomaatti, kirjallisuudentutkija Werner Söderhjelm, Suomen ensimmäinen naisprofessori Alma Söderhjelm ja kirjallisuudentutkija Torsten Söderhjelm. == Lähteet == Luokka:Suomalaiset tuomarit Luokka:Suomalaiset yritysjohtajat Luokka:Vuonna 1873 syntyneet Luokka:Vuonna 1935 kuolleet
Sylvia Vrethammar

Eva Sylvia Vrethammar (s. 22. elokuuta 1945 Uddevalla) on ruotsalainen jazz- ja iskelmälaulaja.Vrethammar, E Sylvia, Vem är det 1993. Runeberg.org. Hänen suurin hittinsä oli vuoden 1973 ”Eviva España”, alun perin hollantilainen laulu, joka saavutti suurta suosiota myös Britanniassa Vrethammarin englanninkielisenä versiona. Siellä se nousi listan neljännelle tilalle, pysyi tilastossa ennätykselliset 28 viikkoa ja myi yli miljoona kappaletta. Kouluneuvoksen ja pianopedagogin tytär pääsi ylioppilaaksi 1964 ja opiskeli sitten opettajaksi. Laulajan uransa hän aloitti 1969 ja pääsi seuraavana vuonna televisioon Lennart Hylandin suositun Hylands hörna -viihdeohjelman juontajaksi. Esiinnyttyään vuonna 1970 Rio de Janeirossa Vrethammar kiinnostui brasilialaisesta ja muusta eteläamerikkalaisesta rytmimusiikista, josta tuli keskeinen osa hänen ohjelmistoaan. 1970-luvun puolivälistä alkaen Vrethammar esiintyi paljon Saksan liittotasavallassa, jossa hän levytti Bert Kaempfertin orkesterin kanssa. Hän esiintyi myös Alankomaissa, Neuvostoliitossa ja Yhdysvalloissa. == Valikoitu diskografia == * 1969 – Tycker om dej * 1970 – Sylvia * 1971 – Dansa samba med mej * 1972 – Gamla stan * 1973 – Jag sjunger för dej * 1973 – Eviva España * 1974 – Sylvia & Göran på Nya Bacchi (Göran Fristorpin kanssa) * 1975 – Stardust & Sunshine * 1976 – Somebody loves you * 1977 – Mach das nochmal * 1977 – Leenden i regn * 1979 – Chateau Sylvia * 1979 – L.O.V.E., livealbumi Bert Kaempfertin orkesterin kanssa * 1979 – Remember When, livealbumi Bert Kaempfertin orkesterin kanssa * 1980 – In Goodmansland * 1985 – Rio de Janeiro blue * 1990 – Öppna dina ögon * 1991 – Spotlight (kokoelma-CD 1969–1977) * 1992 – Ricardo * 1999 – Best of Sylvia * 1999 – Sylviva - De bästa klassikerna (dubbel CD 1969-1990) * 2002 – Faller för dig * 2005 – Sommar! Samba! Sylvia! * 2006 – Champagne * 2009 – Te Quiero - 40 years on stage (3CD-boksi, CD1 The Schlager Album, CD2 The Latin Album, CD3 The Jazz Album) * 2013 – Trivialitet * 2014 – MUSIK ==Lähteet== Luokka:Ruotsalaiset laulajat Luokka:Vuonna 1945 syntyneet Luokka:Elävät henkilöt
Maria Augustin

Maria Augustin (17. maaliskuuta 1749 Turku – 10. syyskuuta 1803 Turku) oli suomalainen kauppias ja laivanvarustaja, joka vaikutti Turussa. Hän teki toimi ensin isänsä nimissä ja myöhemmin omissa nimissään. Maistraatin vastustuksen takia hän joutui anomaan erityisoikeuksia toiminnalleen kuninkaalta. Maria Augustinin isä oli suomenkielisestä somerolaisesta talonpoikaissuvusta. Isä lopetti sairauden vuoksi oman menestyksekkään liiketoimintansa ja halusi siirtää sen Marialle, joka oli jäänyt naimattomaksi huolehtiakseen leski- isästään. Maistraatti kuitenkin kieltäytyi vedoten siihen, että kauppakaaren mukaan luvan saajan tuli olla mies. Maria Augustin sai Kauppakollegiolta väliaikaisen luvan hänen isänsä kuoltua, ja elinikäisen oikeuden käännyttyään kuninkaan puoleen. Maria Augustin vaali suomenkielisiä sukujuuriaan ja hänellä oli perukirjan mukaan Turun suurin suomenkielinen kirjakokoelma. == Lähteet == * Luokka:Suomalaiset laivanvarustajat Luokka:Suomalaiset kauppiaat Luokka:Vuonna 1749 syntyneet Luokka:Vuonna 1803 kuolleet
Eero Ilves

Eero Ilmari Ilves, sukunimi vuoteen 1906 Nyman (20. heinäkuuta 1887 Hamina – 29. joulukuuta 1953 HelsinkiPankinjohtaja Eero Ilves kuollut. Helsingin Sanomat, 30.12.1953, s. 9.) oli suomalainen pankinjohtaja, joka toimi Kansallis-Osake-Pankin ulkomaantoiminnan johtajana ja pääjohtajan varamiehenä.Kuka kukin on 1954 (Projekt Runeberg) Ilveksen vanhemmat olivat tullihallituksen asessori Karl Ferdinand Nyman (1854–1912) ja Fredrika Emilia Ehrström. Hän pääsi ylioppilaaksi 1906 Helsingin Suomalaisesta Reaalilyseosta. Filosofian kandidaatiksi Ilves valmistui 1909 ja lakitieteen kandidaatiksi 1912, jolloin hän myös sai filosofian maisterin arvon. Ilves sai varatuomarin arvon 1915. Ilves oli aluksi asianajajana Helsingissä vuodesta 1915 ja toimi sitten Kansallis-Osake-Pankin notariaatti- ja pörssiosaston johtajana 1916–1918. Hän oli lähetystösihteerinä Kööpenhaminassa 1918–1919 ja Washingtonissa 1919–1921. Hänestä tuli lähetystöneuvos 1920. Ilves oli sitten taas Kansallis-Osake-Pankin palveluksessa ulkomaan osaston johtajana vuodesta 1922. Hänestä tuli pankin johtokunnan apulaisjäsen 1929, pääjohtokunnan vakinainen jäsen 1932 ja pääjohtajan varamies vuodesta 1941. Ilves oli naimisissa vuodesta 1924 säveltäjä Jean Sibeliuksen tyttären Katarina Elisabet Sibeliuksen (1903–1984) kanssa. Heidän tyttärensä tv-toimittaja Rita Merike Ilves (1925–2006) oli naimisissa SKDL:n kansanedustaja ja toimittaja Kalevi Kilven kanssa. Poika Jan Ilves (s. 1927) on ekonomi ja diplomipianisti.Kuka kukin on 1954 : Eino Kalevi KilpiAinolan asukkaat : Katarina Ilves (1903-1984), Jean Sibelius-sivusto Jean ja Aino Sibeliuksen sukulaisia aakkosittain, Jean Sibelius sivusto == Lähteet == ==Aiheesta muualla== * Pankinjohtaja Eero Ilveksen ruumiinsiunaus. Helsingin Sanomat, 9.1.1954, s. 7. Luokka:Suomalaiset pankinjohtajat Luokka:Suomalaiset diplomaatit Luokka:Suomalaiset juristit Luokka:Suomalaiset asianajajat Luokka:Vuonna 1887 syntyneet Luokka:Vuonna 1953 kuolleet
Pulkkala (Lepäsi)

Pulkkala (myös Pulkkova, ) on kylä Leningradin alueen Lomonosovin piirin Lepäsin kunnassa Venäjällä. Se sijaitsee Harjavallanjärven rannalla 15 kilometriä Lepäsistä länteen. Kylässä on yksi vakituinen asukas (vuonna 2015). Pulkkala oli alun perin osa Harjavallan kylää. Aleksandr Menšikovin jouduttua luopumaan Pietari I:n hänelle lahjoittamasta maaomaisuudesta kylä jaettiin kahtia, jolloin nykyinen Harjavalta, Pulkkala ja Mustalahti joutuivat keisarinna Elisabetin suosikille Aleksei Razumovskille. Peter von Köppenin mukaan vuonna 1848 Pulkkalassa asui 49 Hevaan ortodoksiseen seurakuntaan kuulunutta inkerikkoa. Vuonna 1862 kylässä oli yhdeksän taloa ja 51 asukasta, jotka olivat tilanomistajan maaorjia . Myöhemmin Pulkkala mainittiin Kaprion luterilaiseen seurakuntaan kuuluneena inkerois-suomalaisena kylänä. Kylä sijaitsee Harjavallan tavoin sotilasalueella. Sen ohi kulkee Pietarin ja Ruutsian välinen asfaltoitu maantie. Kylästä on linja-autoyhteydet Lepäsiin, Lomonosoviin, Pietariin ja Sosnovyi Boriin. Kesäasukkaiden määräksi arvioidaan noin 20 henkeä. Entisten kasarmien paikalle suunnitellaan motellia. ==Lähteet== Luokka:Kaprion kylät Luokka:Lomonosovin piiri
FM Towns

FM Towns oli Fujitsun valmistama japanilainen mikrotietokone. Konetta valmistettiin vuodesta 1989 vuoteen 1997. Tietokone suunniteltiin multimedia- ja pelikäyttöön ja se oli yksi ensimmäisiä tietokoneita jossa oli CD-ROM- asema. Fujitsu julkaisi FM Towns Marty -pelikonsolin, jossa oli samankaltainen tekniikka. Nimen FM-osuus on lyhenne sanoista Fujitsu Micro. Jälkiosa on nimetty Nobel-palkinnon voittajan Charles Townesin mukaan. Tietokoneen edeltäjä oli FM-7. Seuraaja oli FMV-TOWNS, joka hylkäsi aiemman TOWNS- arkkitehtuurin ja siirtyi PC/AT-yhteensopivaan arkkitehtuuriin. == Tekniikka == Tietokoneessa käytettiin x86-arkkitehtuurin suorittimia: * 80386 * 80486 * Pentium == Mallit == * FM Towns * FM Towns II * FM Towns II EX * FM Towns II SN, kannettava malli == Pelit == == Katso myös == * NEC PC-9801 == Lähteet == Luokka:Mikrotietokoneet Luokka:Fujitsu Luokka:Vuoden 1989 tietokoneet
NRG Stadium

NRG Stadium, aiemmin Reliant StadiumReliant Park will now be NRGViitattu 1.7.2024 , on monikäyttöstadion, joka sijaitsee Houstonissa Texasissa Yhdysvalloissa. Stadion on National Football League -joukkue Houston Texansin kotikenttä.Houston Texans - Reliant StadiumViitattu 1.7.2024 Stadionilla järjestettiin Super Bowl XXXVIII vuonna 2004 ja Wrestlemania XXV vuonna 2009. Myös Super Bowl LI järjestettiin stadionilla 5. helmikuuta 2017. Stadionilla järjestetään myös mm. Rodeo tapahtumia ja on erikoisjärjestelyin mahdollista laajentaa jopa 80 000 katsojalle. ==Lähteet== Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Houstonin rakennukset ja rakennelmat Luokka:Houstonin urheilu
Yhdysvaltain edustajainhuoneen vaalit 2016

Yhdysvaltain edustajainhuoneen vaalit 2016 järjestettiin 8. marraskuuta 2016, samaan aikaan presidentinvaalien kanssa. Edustajainhuonetta vuoden 2011 alusta lähtien hallinnut republikaaninen puolue säilytti enemmistönsä, vaikka se menettikin 6 edustajanpaikkaa.United States House of Representatives elections, 2016 Ballotpedia. Viitattu 4.2.2017. Näin ollen republikaani Paul Ryan jatkoi edustajainhuoneen puhemiehenä vielä vaalien jälkeenkin.Paul Ryan re-elected as House Speaker Tuesday CNN 3.1.2017. Viitattu 4.2.2017. == Lähteet == 2016 Luokka:Vuoden 2016 vaalit
FM Towns Marty

FM Towns Marty on Fujitsun yksinomaan Japanissa julkaisema pelikonsoli. Konsoli perustuu FM Towns tietokoneen tekniikkaan ja oli yhteensopiva. Ensimmäinen malli julkaistiin vuonna 1993 jota seurasi halvempi FM Towns Marty 2. Konsoli julkaistiin vain japanilaisille markkinoille. Konsolista on julkaistu autoihin tarkoitettu FM Towns Car Marty: alkuvuodesta 1994 julkaistu MVP-1 oli alkuperäinen malli ja loppuvuodesta 1994 julkaistu MVP-10 oli uudelleensuunnitellulla asemalla varustettu. Konsolin valmistus lopetettiin Sega Saturnin ja Sony PlayStationin tullessa markkinoille. == Tekniikka == * CPU: AMD 386SX, 16MHz * 2MB RAM, 640KB VRAM * grafiikka: Fujitsun erikoispiiri * ääni: Yamaha YM2612, Ricoh RF5c68 * CD-ROM, 3,5" levykeasema * PCMCIA korttipaikka Levykkeet käyttivät 1.2M formaattia, jota käytettiin myös NEC PC-9801 tietokoneissa. == Pelit == Konsolille julkaistiin 73 peliä. Koska suuri osa FM Towns tietokoneelle julkaistusta peleistä on yhteensopivia, käytännössä määrä on suurempi. == Lähteet == Luokka:Pelikonsolit Luokka:Fujitsu
Frank Lowy

Frank Lowy (s. Tšekkoslovakia) on australialais-israelilainen liikemies, joka on etniseltä taustaltaan juutalainen. Hän on yksi maailman rikkaimmista ihmisistä ja Australian rikkain 3,6 miljardin dollarin omaisuudellaan. Hänen Westfield Group -yrityksensä omistaa 119 ostoskeskusta Australiassa, Yhdysvalloissa, Uudessa-Seelannissa ja Isossa-Britanniassa. Lowy on myös Australian jalkapalloliiton puheenjohtaja. Lowy päätyi Australiaan vietettyään toisen maailmansodan ajan Budapestissä. Sieltä hän matkasi Kyproksen kautta Palestiinaan, josta myöhemmin edelleen Australiaan. == Lähteet == Luokka:Australialaiset liikemiehet Luokka:Syntymävuosi puuttuu Luokka:Elävät henkilöt
Arnon Milchan

Arnon Milchan (s. Rehovot) on entinen jalkapalloilija, entinen Mossadin työntekijä, lannoiteyrittäjä, menestynyt elokuvatuottaja sekä eräs maailman rikkaimmista henkilöistä. Milchan on uskonnolliselta vakaumukseltaan juutalainen. Nuorena Milchan pelasi jalkapalloa Maccabi Tel Aviv -joukkueessa sekä Israelin maajoukkueessa. Myöhemmin hän opiskeli Geneven yliopistossa. Tämän jälkeen hän alkoi kehittää isänsä lannoiteyritystä, josta tuli lopulta Israelin menestyneimpiä. Vuonna 1991 Milchan perusti New Regency Productions -yrityksen, ja hänestä tuli eräs Hollywoodin tärkeimmistä elokuvatuottajista. Hänen tuottamiaan elokuvia ovat muun muassa Fight Club, Pretty Woman, Mr. ja Mrs. Smith, Once Upon a Time in America ja Natural Born Killers. Milchan harjoittaa myös hyväntekeväisyyttä. Eräs hänen lahjoituskohteistaan on Yitzhak Rabin Center, jolle hän on lahjoittanut miljoona dollaria. == Lähteet == Luokka:Israelilaiset jalkapalloilijat Luokka:Elävät henkilöt Luokka:Vuonna 1944 syntyneet Luokka:Israelilaiset liikemiehet
Lauri Pajamies

Lauri Pajamies (9. heinäkuuta 1899 Turku – 8. elokuuta 1959 Helsinki) oli suomalainen arkkitehti, joka toimi Helsingin kaupunginarkkitehtina vuosina 1956–1959.Kaupunginarkkitehti Lauri Pajamies 60-vuotias (maksullinen artikkeli) Helsingin Sanomat 9.7.1959, s. 6, HS Aikakone. Viitattu 29.8.2018.Kaupunginarkkitehti Lauri Pajamies kuollut (maksullinen artikkeli) Helsingin Sanomat 10.8.1959, s. 3, HS Aikakone. Viitattu 29.8.2018. Hänet tunnetaan muun muassa sotienjälkeisten tyyppitalojen, kuten niin sanottujen ”ruotsalaistalojen” kaupunkiversion suunnittelijana. Näitä taloja on muun muassa Helsingin Pirkkolassa, Turun Kupittaalla ja Kuopion Niiralassa.Nostalginen Turku: Lahjataloja tarpeeseen , Aamuset 29.08.2015. Viitattu 4.2.2017.Pirkkolan historiaa, kaupunginosat.net 08.11.2007. Viitattu 4.2.2017.Niiralan tyyppitaloalue, RKY, Museovirasto. Viitattu 4.2.2017. Pajamies kirjoitti ylioppilaaksi vuonna 1919, opiskeli vuosina 1920–1921 piirustusta Dresdenissä Saksassa taiteilija Alf Dietzen johdolla ja valmistui arkkitehdiksi Teknillisestä korkeakoulusta vuonna 1932. Hän työskenteli arkkitehtina Lääkintöhallituksessa vuosina 1932–1939 ja Helsingin kaupungin palveluksessa vuodesta 1939, aluksi tonttiosastolla ja vuodesta 1947 asemakaavaosastolla. Pajamies oli Helsingin rakennusviraston talonrakennusosaston yliarkkitehti vuosina 1950–1955, apulaiskaupunginarkkitehti vuonna 1955 ja kaupunginarkkitehti vuodesta 1956 kuolemaansa asti. Vuonna 1961 valmistui Helsingin Kasarmitorin luoteiskulmaan Pajamiehen suunnittelema Helsingin rakennusviraston toimitalo, joka purettiin 2016.Katoavaa kaupunkikuvaa: Kasarmikatu 21 , Asuntomessut. Viitattu 4.2.2017. Hän suunnitteli Helsinkiin myös Marian sairaalan uuden keskusrakennuksen ja Helsingin perustamisen 400-vuotismuistomerkin Vanhassakaupungissa. Pajamies on suunnitellut myös muun muassa Lauttakylän kunnansairaalan ja Salon aluesairaalan sekä Lohjan keskustan, Karkkilan ja Halikon sairaalan vesitornitHaukilahden vesitorni yhdyskunnan maamerkkinä ja kokoontumispaikkana , s. 106. Viitattu 4.2.2017.. Lauri Pajamiehen poika oli sisustusarkkitehti Esko Pajamies.Kuka kukin on 1978, Runeberg.org. ==Lähteet== Luokka:Suomalaiset arkkitehdit Luokka:Vuonna 1899 syntyneet Luokka:Vuonna 1959 kuolleet
Halikon sairaalan vesitorni

Halikon sairaalan vesitorni on vuonna 1951Asola, 2003, s. 165 valmistunut vesitorni entisen Halikon kunnan Märynummella nykyisessä Salon kaupungissa. Vesitorni valmistui silloisen Märynummen keskuslaitoksen, nykyisen Halikon sairaalan käyttöön ja on vesitilavuudeltaan 250 kuutiometriäAsola, 2003, s. 65. Torni on ensimmäinen Suomeen rakennettu kartioseinäinen vesitorni. Kohotetun vesisäiliön alla on laatta, jonka tukena ovat lieriön muotoinen keskustorni ja pilarit. Vesitornin suunnittelivat arkkitehti Lauri Pajamies ja diplomi-insinööri Eino Kajaste. == Lähteet == * === Viitteet === == Aiheesta muualla == * Kuvia vesitornista Vesitornit.net-sivustolla Luokka:Halikko Luokka:Salon rakennukset ja rakennelmat Luokka:Suomen vesitornit
Lee Chae-won

Lee Chae-won (,https://web.archive.org/web/20200325161411/https://www.sports.or.kr/download/nat_game/The_7th_Asian_Winter_Games.pdf s. 7. huhtikuuta 1981 Gangwon) on eteläkorealainen maastohiihtäjä. Hän on pituudeltaan 154 cm. Lee on osallistunut neljiin talviolympialaisiin 2002–2014 sijoittuen parhaimmillaan 36:nneksi naisten 30 kilometrin vapaan hiihtotavan yhteislähtökilpailussa Sotšissa 2014. MM-kilpailuihin hän on osallistunut viidesti Oberstdorfista 2005 alkaen. Parhaimmillaan hän on ollut 47:s yhdistelmäkilpailussa Oslossa 2011. Lee kilpaili maailmancupissa ensimmäisen kerran Kuopiossa marraskuussa 2001. Ensimmäiset maailmancupin pisteensä hän saavutti oltuaan kahdestoista Pyeongchangin 15 kilometrin yhdistelmäkilpailussa helmikuussa 2017. == Lähteet == Luokka:Eteläkorealaiset maastohiihtäjät Luokka:Vuonna 1981 syntyneet Luokka:Elävät henkilöt
Ferrovie Appulo Lucane

Ferrovie Appulo Lucane S.r.l. (FAL) on italialainen rautatie- ja linja- autoyhtiö, joka toimii Kaakkois-Italiassa Barin, Materan ja Potenzan maakunnissa. Yhtiön kotipaikka on Bari. == Liikenne == Ferrovie Appulo Lucane harjoittaa paikallisjunaliikennettä omistamallaan 183 kilometrin pituisella rataverkolla reiteillä Bari–Altamura–Matera ja Bari–Altamura–Avigliano–Potenza. FAL:n rataverkko on kapearaiteinen (950 mm) ja sähköistämätön. FAL:lla on linja-autoreittejä samoilla seuduilla yhteensä 1 000 kilometriä. Yhtiöllä oli vuonna 2015 yhteensä 2,7 miljoonaa junamatkustajaa ja 2,5 miljoonaa bussimatkustajaa. Yhtiön lipputulot olivat yhteensä 6,1 miljoonaa euroa, 22,5 % liikenteen hoitokustannuksista. == Lähteet == == Aiheesta muualla == Luokka:Italialaiset rautatieyhtiöt Luokka:Apulia Luokka:Basilicata
Artjom Pugolovkin

Artjom Vladimirovitš Pugolovkin (; s. 26. tammikuuta 1992 Moskova, Venäjä) on venäläinen jääkiekkoilija, joka pelaa Mestis-joukkue Rovaniemen Kiekossa. Hän on pelipaikaltaan vasen laitahyökkääjä ja laukoo oikealta. ==Ura== Pugolovkin on Spartak Moskovan kasvatti. Hän aloitti MHL-juniorisarjan MHK Spartak Moskovassa kaudella 2009–2010. Kaudella 2011–2012 Pogolovkin jakoi tehoilla 13+21=34 joukkueen sisäisen pistepörssin voiton Semjon Golikovin kanssa ja sisäisen maalipörssin voiton Jevgeni Krutikovin kanssa. Kaudella 2012–2013 hän voitti MHK Spartakin sisäisen piste- ja syöttöpörssin tehoilla 17+43=60. Pugolovkin eteni joukkueen kanssa aina Harlamov Cup -finaaleihin saakka, mutta mestaruuden vei kuitenkin Omskije Jastreby otteluvoitoin 4-3. Pugolovkin debytoi kauden aikana myös Spartak Moskovan KHL-joukkueessa, jossa hän pelasi kolme runkosarja- ja neljä Nadežda Cupin ottelua ilman tehopisteitä. Pugolovkin teki KHL-debyyttinsä 13. helmikuuta 2013 slovakialaista HC Slovan Bratislavaa vastaan. Kauden 2013–2014 Pugolovkin pelasi kokonaan Spartak Moskovan farmijoukkueessa Sokol Krasnojarskissa, VHL:ssä, jossa tulokaskausi toi 25 runkosarjaottelussa tehot 4+4=8. Kesäkuussa 2014 hän teki vapaana agenttina vuoden mittaisen sopimuksen Atlantin kanssa. Hän pelasi kauden 2014–2015 kuitenkin kokonaan farmijoukkue Dizel Penzassa. Kaudeksi 2015–2016 Pugolovkin siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Hän pelasi siellä kaksi ottelua ja teki ensimmäisen ja toistaiseksi ainoan KHL-maalinsa 1. syyskuuta 2015 Metallurg Novokuznetskia vastaan. Marraskuussa 2015 Pugolovkin jätti Medveščakin ja siirtyi VHL-joukkue Himik Voskresenskiin. Hänen pelaajaoikeutensa palasi myös takaisin Spartakille. Toukokuussa 2016 Spartak Moskova kiinnitti Pugolovkinin vuoden mittaisella jatkosopimuksella. Hän pelasi alkukauden 2016–2017 kuitenkin kokonaan Himik Voskresenskin vahvuudessa, kunnes Pugolovkin siirtyi helmikuussa 2017 loppukaudeksi Mestis-joukkue Rovaniemen Kiekkoon. ==Tilastot== 2009–2010 MHK Spartak Moskova MHL 54 7 18 25 8 - - - - - 2010–2011 MHK Spartak Moskova MHL 53 8 11 19 26 - - - - - 2011–2012 MHK Spartak Moskova MHL 60 13 21 34 22 5 0 1 1 2 2012–2013 Spartak Moskova KHL 3 0 0 0 0 - - - - - MHK Spartak Moskova MHL 59 17 43 60 53 19 3 1 4 8 2013–2014 Sokol Krasnojarsk VHL 25 4 4 8 2 - - - - - 2014–2015 Dizel Penza VHL 29 3 8 11 6 13 2 7 9 0 2015–2016 Medveščak Zagreb KHL 2 1 0 1 0 - - - - - Himik Voskresensk VHL 9 3 2 5 2 - - - - - 2016–2017 Himik Voskresensk VHL 37 4 4 8 8 - - - - - RoKi Mestis 10 1 1 2 2 - - - - - 2 kautta yhteensä KHL 5 1 0 1 0 - - - - - 4 kautta yhteensä VHL 100 14 18 32 18 13 2 7 9 0 1 kausi yhteensä Mestis 10 1 1 2 2 - - - - - ==Lähteet== * * ===Viitteet=== Luokka:Venäläiset jääkiekkoilijat Luokka:Vuonna 1992 syntyneet Luokka:Elävät henkilöt
Joensuun ruukki

Joensuun eli Åminneforsin ruukki () perustettiin 1876 Pohjan pitäjässä Pohjanpitäjänlahden rannalle pari kilometriä Pohjankurun rautatieasemalta Karjaanjoessa olevan Åminnekosken (putouskorkeus 3,6 m, 430 hv) partaalle. Siihen kuuluvat Åminnen ja Estbölen säteri sekä Lillforsin verotilat sekä mainittu koski.Joensuun ruukki, Tietosanakirja osa 3, palsta 1397–1398, Tietosanakirja-osakeyhtiö 1911 Ensimmäiset laitokset perusti 1876 Adam Hård af Segerstad, joka 1874 oli saanut lupakirjan ohutlevyvalssilaitoksen ja sahanterätehtaan rakentamiseen. Parin vuoden kuluttua ruukin otti haltuunsa osakeyhtiö, joka joutui pian suoritustilaan. Yritystä lainalla auttanut Suomen valtio osti ruukin pakkohuutokaupalla 1880 ja myi sen 1882 edelleen parille liikemiehelle. Tehdas varustettiin nyt kolmen tonnin Martin-uunilla, joka oli kolmas Suomessa, ja kankirautavalssilaitoksella. Toistamiseen ruukki joutui vararikkoon 1889. Seuraavana vuonna sen osti Fiskars Oy. Vuonna 1902 rakennettiin pato koko putouksen yli, 1906 hankittiin uusi seitsemän tonnin Siemens-Martin-uuni. Samana vuonna rakennettiin kapearaiteinen sähkörautatie Pohjankurun rautatieasemallelle. Vuonna 1909 tehdas varustettiin uudenaikaisella laboratoriolla, seuraavana vuonna voimakeskusasemalla. Tuotanto käsitti silloin kankirauta- ja levyvalssituotteita, arvo noin 800 000 mk. Raaka-aineena käytettiin ruotsalaista takkirautaa tai Trollshofdan masuunissa ruotsalaisista malmeista sulatettua takkirautaa. 1900-luvun alussa työntekijöitä oli noin sata, ja he asuivat ruukin asunnoissa. Heillä oli Fiskarin ruukin kanssa yhteinen sairas- ja hautausapukassa. Ruukki perustettiin Länsi-Uudellemaalle Pohjan pitäjän Mustionjoen kosken varteen vuonna 1877 sinkkisulattamona, jossa sulatettiin Orijärven kaivoksen sinkkimalmia. Sinkkisulattamo lopetettiin jo vuonna 1883, mutta raudan valmistus ruukin masuunissa jatkui vuoteen 1977 saakka.Åminneforsin ruukki, Raasepori HelsinkiWest (Archive.org)Ruukkikierros Länsi-Uudellamaalla YkkösLohja 31.5.2015 (Archive.org) Ruukki siirtyi 1890-luvulla Fiskars-yhtiön haltuun. Ruukkialueelle valmistui vesivoimalaitos 1910, ja vuonna 1930 valmistui valssaamo. Nykyisin teollinen toiminta jatkuu ruukkialueella niin, että valssaamossa valmistetaan betoniteräksiä Celsa Groupin nimellä ja Lesjöfors Springs valmistaa alueella jousia. == Lähteet == Luokka:Suomen ruukit Luokka:Raaseporin rakennukset ja rakennelmat
Mustalahti (Inkeri)

Mustalahti () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Suomenlahden etelärannalla kymmenen kilometriä Lepäsistä länteen. Kylässä on 22 asukasta (vuonna 2015). Tuutarin pogostaan kuulunut Mustalahden kylä mainitaan vuoden 1676 aineistoon perustuvassa Inkerin kartassa. 1700-luvulla Aleksandr Menšikovin maaomaisuutta jaettaessa se lahjoitettiin Harjavallan ja Pulkkalan tavoin keisarinna Elisabetin suosikille Aleksei RazumovskilleDvorjanskije usadby, s. 9–10.. Vuonna 1862 Mustalahdessa oli 15 taloa ja 90 asukasta. Sen vieressä sijaitsi Baikovan huvila. Kylän talonpojat olivat tilanomistajan maaorjia, jotka kuuluivat Hevaan ortodoksiseen seurakuntaan. Vuonna 1903 Mustalahden, Harjavallan, Pulkkalan ja Harmaalan talonpojille valmistui Pyhän Kolminaisuuden kirkko HarjavaltaanDvorjanskije usadby, s. 12–13.. Mustalahden ohi kulkee Pietarin ja Ruutsian välinen asfaltoitu maantie, jolta on linja-autoyhteydet Lepäsiin, Lomonosoviin, Pietariin ja Sosnovyi Boriin. Kesäasukkaiden määräksi arvioidaan 365 henkeä. Palveluihin kuuluu kauppa. Mustalahdessa on säilynyt puinen kartano talousrakennuksineen ja puistoalueineen sekä kaksi puista huvilaa. Kylässä toimii lasten kesäleiri. Lähistöllä sijaitsee pieni lomakylä sekä kolme kalastus- ja metsästysmajaa. ==Lähteet== * ===Viitteet=== Luokka:Inkerin kylät Luokka:Lomonosovin piiri
Transaero Express

Transaero Express (; ICAO: TXE) oli venäläinen lentoyhtiö. Se oli Transaero Airlinesin tytäryhtiö, joka lensi liikelentoja. Sen kotikenttä oli Šeremetjevon lentoasema Moskovassa. Se perustettiin vuonna 1994 ja lopetti toimintansa vuonna 2002. == Laivasto == Transaero Express käytti toimintansa aikana seuraavia kahdeksaa lentokonetta. * 2 Jakovlev Jak-40 * 1 Jakovlev Jak-42D * 2 Tupolev Tu-134A-3 * 3 Tupolev Tu-134AK == Lähteet == Luokka:Entiset venäläiset lentoyhtiöt
Akira Yaegashi

Akira Yaegashi 25. helmikuuta 1983 Kitakami Iwaten prefektuuri on japanilainen alemman kärpässarjan nyrkkeilijä. Urallaan Yaegashi on voittanut IBF ja WBC liittojen maailmanmestaruudet alemmassa kärpässarjassa. == Amatööriura == Amatöörinä Yaegashi otteli 70 ottelua joista voitti 56. http://www.asianboxing.info/akira-yaegashi.html == Ammattiura == Yaegashi siirtyi ammattinyrkkeilijäksi vuonna 2005 korsisarjassa. Vuonna 2011 Yaegashi voitti WBA liiton mestaruusottelussa Pornsawan Porpramookin teknisellä tyrmäyksellä ottelun ehdittyä kymmenenteen eräänsä mutta hävisi heti ensimmäisessä WBA liiton mestaruuden puolustusottelussaan Kazuto Iokalle. Tämän jälkeen Yaegashi siirtyi painoluokkaa ylemmäs alempaan kärpässarjaan. Alemmassa kärpässarjassa Yaegashi voitti Toshiyuki Igarashin yksimielisellä tuomaripäätöksellä täysien erien jälkeen kohoten samalla WBC liiton mestariksi.Yaegashi puolusti mestaruutta onnistuneesti neljä kertaa kunnes hävisi Roman Gonzalezille teknisellä tyrmäyksellä yhdeksännessä erässä Gonzalezin johtaessa ottelua kaikin tuomariäänin.http://boxrec.com/media/index.php?title=Fight:1902830 Tämän jälkeen Yaegashi siirtyi painoluokkaa alemmas alempaan kärpässarjaan jossa otteli Pedro Guevaraa vastaan väliaikaisesta WBC liiton mestaruudesta mutta hävisi seitsemännessä erässä tyrmäyksellä. Tämän jälkeen Yaegashi otteli kahdesti tuntemattomampia iskijöitä vastaan kunnes pääsi IBF liiton mestaruusotteluun Javier Mendozaa vastaan. Yaegashi voitti ottelun yksimielisellä tuomaripäätöksellä. Tämän jälkeen Yaegashi puolusti IBF liiton mestaruutta kahdesti menestyksekkäästi kunnes hävisi kolmannessa puolustusottelussa ensimmäisen erän tyrmäyksellä Milan Melindolle ==Lähteet== Luokka:Japanilaiset nyrkkeilijät
Käenkosken harkkohytti

Käenkosken harkkohytti sijaitsi Ilomantsissä Käenkosken kylässä Pirttijärvestä Koitereeseen laskevan Syväysjoen (Pirttijoen) Käenkosken pohjoisrannalla. Harkkohytti oli toiminnassa vuosina 1839–1880.Museovirasto kulttuuriympäristön rekisteriportaali : Ilomantsi, Käenkosken harkkohytti Harkkohytin perustivat Elias Dahlström ja Tarasi Piironen jotka saivat sille privilegion 1839. Paikalla oli jo aiemmin ollut vesimylly ja vasarahuone. Harkkohytti käytti pääasiassa Koitereesta nostettua järvimalmia mutta veden vähyyden ja syrjäisen sijainnin vuoksi raudan tuotanto jäi vähäiseksi. Harkkohytti oli toiminnassa vuoteen 1880 saakka. Noin sadan metrin päässä Syväysjoen kosken alkupäässä ylittävästä Ilomantsista Naarvaan johtavan paikallistien sillasta ovat näkyvissä vielä ruukin padon hirsiarkkujen jäänteet. Padon alapuolella on noin kolmen metrin päässä joen rannasta noin metrin levyinen hirsirakenteinen voima- ja uittokanava jonka länsipuolella on jäänteitä suurehkon rakennuksen perustuksista. Rakennus on saattanut olla harkkohytti tai vasarapaja. Paikalta löytyy myös runsaasti raudanvalmistuksessa syntynyttä kuonaa. Entisestä ruukinpaikasta pohjoiseen sijaitsevan asuinrakennuksen perustukset saattavat olla peräisin ruukinkartanosta ja myös lähellä oleva varastorakennus voi olla ruukin ajoilta. Asuinrakennuksen ja ruukinpaikan välillä näkyy useiden pienten asuinrakennusten kivijalkoja. == Lähteet == Luokka:Suomen ruukit Luokka:Ilomantsin rakennukset ja rakennelmat
Kangaspää

Kangaspää (myös Uusi-Vääskylä, ) on kylä Leningradin alueen Lomonosovin piirin Lepäsin kunnassa Venäjällä. Se sijaitsee Hevaanjoen varrella 16 kilometriä Lepäsistä lounaaseen. Kylässä on 27 asukasta (vuonna 2015). Kylä mainitaan vuoden 1770 kartalla. Vuonna 1848 siellä asui 72 äyrämöistä ja 43 inkerikkoa. Äyrämöiset kuuluivat Kaprion luterilaiseen ja inkerikot Hevaan ortodoksiseen seurakuntaan.. Vuonna 1862 Kangaspäässä oli 25 taloa ja 169 asukasta. Kylän talonpojat olivat tilanomistajan maaorjia. Myöhemmin Kangaspää kuului Hevaan volostiin. Neuvostoaikana se oli osa Hevaan, vuodesta 1960 lähtien Uustian ja vuodesta 1974 Harmaalan kyläneuvostoja. Kangaspään kautta kulkee Yhinmäen, Hevaan ja Sosnovyi Borin välinen asfaltoitu maantie. Kylästä on linja- autoyhteydet Lepäsiin, Lomonosoviin, Pietariin ja Sosnovyi Boriin. Kesäasukkaiden määräksi arvioidaan noin 30 henkeä. Lähistöllä sijaitsee puutarhapalsta-alue. Kylän eteläpuolella on kalanviljelyaltaita ja hiekkakuoppia sekä pohjoispuolella soita ja metsiä. ==Lähteet== Luokka:Kaprion kylät Luokka:Lomonosovin piiri
Luxorin kuvernementti

Luxorin kuvernementti () on yksi Egyptin kuvernementeista. Alueen pinta-ala on 2 959,6 km² ja väkiluku 457 286 (2006). Kuvernementin hallinnollinen keskus on Luxor. ==Lähteet== ==Aiheesta muualla== Luokka:Egyptin kuvernementit
Assuanin kuvernementti

Assuanin kuvernementti () on yksi Egyptin kuvernementeistä. Alueen pinta-ala on 62 726,0 km² ja väkiluku 1 186 482 (2006). Kuvernementin hallinnollinen keskus on Assuan. ==Lähteet== ==Aiheesta muualla== Luokka:Egyptin kuvernementit